Ascanio Condivi

Askanijus Kondivis (it. Ascanio Condivi, apie 1525 – 1574 m. gruodžio 10 d.) – italų XVI a. renesanso dailininkas, skulptorius, labiau žinomas kaip Mikelandželo biografas.

 Biografija 

Askanijus (arba Askanijas) Kondivis gimė apie 1525 m. Ripatransonės miestelyje, pusiaukelyje tarp Ankonos ir Peskaros. Apie 1545 m. jis persikraustė į Romą, kur tapo Mikelandželo mokiniu. Gyveno jo namuose.Ascanio Condivi. Life of Michelangelo. Pannsylvania State Press, - 1999. 176 p. Introduction. sud. Hellmut Wohl. ISBN 978-0-271-01853-9  1553 m. Romoje buvo išleista jo parašyta Mikelandželo biografija. 1554 m. jis lankėsi gimtajame mieste, kur sukūrė vietos Šv. Dominyko bažnyčiai altorinį paveikslą „Mergelės Marijos stebuklai“. Jokių kitų jo dailės darbų nežinoma, išskyrus „Madonos su Kūdikiu ir šventaisiais“ paveikslą, kuris buvo kurtas pagal Mikelandželo kartoną (yra Buonaročio name Florencijoje). Kondivis nebuvo gabiu menininku. Giorgio Vasari mini, kad jis ilgus metus darbavosi ties vienu paveikslu, kol Mikelandželui baigėsi kantrybė ir jis pats padėjo Kondiviui jį pabaigti.

1556 m. Kondivis vedė Porzia Caro, kuri buvo literato Annibale Caro dukterėčia. Spėjama, kad Anibalė galėjo būti prisidėjęs prie Kondivio parašytos Mikelandželo biografijos stiliaus taisymo. Visgi pats Annibale Caro viename laiške mini, kad biografija parašyta vieno Mikelandželo mokinių.Ascanio Condivi. Life of Michelangelo. Pannsylvania State Press, - 1999. 176 p. Introduction. sud. Hellmut Wohl. ISBN 978-0-271-01853-9  1565 m. Kondivis buvo išrinktas į Florencijos menų akademiją, greičiausiai ne tiek dėl savo kūrybinių pasiekimų, kiek dėl jo parašytos Mikelandželo biografijos. 1574 m. gruodžio 10 d. Kondivis dokumentuotas paskendęs netoli savo gimtojo Ripatransonės miestelio.

 Mikelandželo biografija 

1550 m. pasirodė pirmoji Mikelandželo biografija, kurią parašė Giorgio Vasari. Ši biografija buvo parašyta daugiausia iš to, ką Vasari girdėjo iš Mikelandželo draugų ir kitų žmonių. Mikelandželas šia proga skyrė sonetą minėdamas, kad Vasari yra geresnis rašytojas nei dailininkas. Žinoma, kad Mikelandželas labai menkai vertino Vasari, kaip dailininko, talentą, todėl šis paminėjimas galėjo būti Mikelandželo ironija. Tikriausiai norėdamas patikslinti savo biografijos detales Mikelandželas pasirinko Kondivį asmeniniu biografu. Spėjama, kad tai Giorgio Vasari turimas omeny knygos įžangoje, kurioje rašoma apie žmogų, kuris rašė faktus apie Mikelandželą, kurių „niekuomet nebuvo“.Ascanio Condivi. Life of Michelangelo. Pennsylvania State Press, - 1999. 176 p. Introduction. sud. Hellmut Wohl. ISBN 978-0-271-01853-9 

Tikima, kad Kondivio biografijos daugelį faktų dėstė pats Mikelandželas. Knygoje dažnai sutinkami žodžiai „Jis sakė, kad ...“.John Addington Symonds. The life of Michelangelo Buanarotti. University of Pennsylvania Press, - 2002. I tomas. Introduction. sud. Creighton E. Gilbert. p xvii Tai leido tyrinėtojams vertinti šią knygą paties Mikelandželo autobiografija. Kondivio knyga laikoma pačiu patikimiausiu šaltiniu apie Mikelandželo gyvenimą.Ascanio Condivi. Life of Michelangelo. Pannsylvania State Press, - 1999. 176 p. Introduction. sud. Hellmut Wohl. ISBN 978-0-271-01853-9  Tačiau ir joje yra neteisingų faktų minėjimo. Pavyzdžiui, teigiama, kad Mikelandželas niekuomet nieko blogo nesakė apie Bramantę, nors jo nesutarimai su Bramante buvo gerai žinomi.John Addington Symonds. The life of Michelangelo Buanarotti. University of Pennsylvania Press, - 2002. I tomas. Introduction. sud. Creighton E. Gilbert. p xvii Spėjama, kad pats Mikelandželas tokiu būdu bandė pagražinti savo atminimą. Teigiama, kad Mikelandželas esą buvo kilęs iš Kanosos grafų giminės. Žinoma, kad tai buvo tik paties Mikelandželo puoselėjama versija. Knygoje beveik ignoruojami Mikelandželo santykiai su jo aplinkos žmonėmis, kaip Tommaso Cavalieri ar Vittoria Colonna. Kondivis, kaip ir daugelis to meto Mikelandželo gerbėjų, vaizduoja menininką genijumi, beveik vien savo jėgomis pasiekusį meno viršūnes, ignoruodamas jo mokslus Domenico Ghirlandaio dirbtuvėse ir Bramantės įtaką Mikelandželui, kaip architektui.Ascanio Condivi. Life of Michelangelo. Pannsylvania State Press, - 1999. 176 p. Introduction. sud. Hellmut Wohl. ISBN 978-0-271-01853-9  Didelė dalis knygos skirta Julijaus II kapo projekto peripetijų aprašymui, nes Mikelandželui rūpėjo parodyti Julijaus II Roverių giminei, kad tai ne jis buvo kaltas dėl to, kad projektas taip ilgai užsitęsė.

 Išnašos 

 Nuorodos 

 Askanijo Kondivio Mikelandželo biografija Project Guttenberg tinklalapyje (anglų k.)

Condivi